સરદાર પટેલ ખૂબ મહેનતથી ભણતાં. તે માટે તેઓ ઘણી મુશ્કેલીઓ વેઠતા. જ્યારે તેઓ ઇંગ્લૅન્ડ ભણવા ગયા ત્યારે તેમને ત્યાંની બેરિસ્ટરીનાં મોંઘા પુસ્તકો પોસાતાં નહોતા. આ માટે તેઓએ એક ઉપાય શોધી કાઢ્યો. આખો દિવસ તેઓ તેમની લાઇબ્રેરીમાં બેસીને પુસ્તકો વાંચતાં પરંતું આ લાઇબ્રેરી તેઓ રહેતાં હતા ત્યાથી ૧૧ માઇલ દૂર હતી. તેઓ ચાલતા જ લાઇબ્રેરી જતા રહેતા હતા. આમ તેઓ વાંચવા માટે ઇંગ્લૅન્ડમાં રોજના બાવીસ માઇલ જેટલું ચાલી નાંખતા હતાં. આમ આટલી બધી વિકટ પરિસ્થિતિમાં એમનું ઘડતર થયું હતું. એટલે જ ભવિષ્યમાં આ વ્યક્તિત્વએ દેશ માટે પણ આટલાં જ ખંતથી કામ કર્યું હતું.